ДУШКО ВУЛИЋ

П

роф. др Душко Вулић, дописни члан АНУРС-а у радном саставу, рођен је 21. ап­ри­ла 1960. у Бањој Луци, гдје је завршио гимна­зију (1978). Ди­пло­мирао је 1983. на Медицинском фа­кул­­тету у Београду. По за­вр­шетку приправничког стажа (1984−1985) на Вој­но­ме­ди­цин­ској академији (ВМА) у Београду, ра­дио је као љекар опште праксе у Гар­низонској ам­бу­лан­ти у Ћуприји (1985−1987). Го­дине 1987. запослио се у Цен­тру за медицинска истра­жи­вања и развој здрав­­стве­не заштите Медицинске елек­тро­нике у Ба­њој Луци, гдје је обављао функцију ди­рек­тора (1989−1990) и помоћника директора (2009−­2013). Био је члан Управног одбора Медицин­ске елек­тро­нике (1990−1994), координатор за научноистраживачки рад (1992−1996) и шеф кардиолошке јединице Центра за медицинска истра­жи­ва­ња и развој здрав­­ствене заштите (1997−2013). Од 2013. ради као шеф кар­дио­лош­ке једи­нице у здравственом центру „Deamedica”, Пословна једи­ница Ме­ди­цинска електро­ника, у Бањој Луци.

Специјализацију интерне медицине завршио је 1993. на ВМА у Београду. На Медицинском факултету у Београду 1999. одбранио је маги­стар­ски рад *Ме­тодологија бележења утицаја тонуса аутономног нервног си*­*стема на по­јаву срчаних аритмија код болесника са прележаним инфарк*­*том мио­кар­да*, а 2005. и докторску дисертацију *Спровођење мера секун*­*дарне и при­мар­не превенције коронарне болести*.

На Медицинском факултету у Бањој Луци биран је за вишег асистента 2000, доцента 2006, ванредног професора 2011. и редовног 2017. године. Ру­ко­води Центром за специјалистичке студије и континуирану едукацију. Од 1999. национални је координатор за превенцију кардиоваскуларних болести у Републици Српској. Члан је Европског удружења кардиолога, Европског удру­жења за атеро­склерозу, Радне групе за епидемиологију и превенцију Свјет­ске феде­рације за срце, одборâ за кардиоваскуларну патологију САНУ и АНУРС-а. Био је предсједник Удружења кардиолога Републике Српске (2011−2015). Оснивач је Фондације „Здравље и срце” у РС, уз чију подршку је покренуо Студију праћења коронарних болести (ROSCOPS). Уче­ствовао је, као истраживач, у изради двију студија Европског удружења кардиолога. Као гостујући наставник учествовао је у реализацији „Twin Cent­res” про­грама Свјетске федерације за срце на Универзитету Кали­фор­нија.

У марту 2013. постао је први Fellow of American College of Cardiology из Републике Српске. Покренуо је оснивање ACC Consortium Chapter Serbia & Republic of Srpska, који је званично промовисан у марту 2015. и који афир­ми­ше Репу­блику Српску на међународном плану. Од априла 2014. главни је ис­тра­жи­вач Odyssey Outco­mes, велике свјетске студије посвећене процјени ути­цаја алиро­кумаба на кардиоваскуларне догађаје код болесника након ак­у­т­ног ко­ро­нарног син­дрома. Влада Ре­пу­блике Српске именовала га је, марта 2016, за члана Са­вјета за здравље. Мар­та 2018. изабран је за првог Fellow of Ame­rican Heart Asso­­cia­tion из Републике Српске.

За дописног члана Академије наука и умјетности Републике Српске, у рад­ном саставу, изабран је 4. децембра 2015. године. Члан је Одбора за кар­дио­­ва­скуларну пато­ло­гију Одјељења медицинских наука АНУРС-а.

Члан је редакционих одбора часописâ: „Scripta Medica” (2010−2013), „Срце и крвни судови” (од 2010), „International Heart and Vascular Disease Journal” (од 2012). Рецензент је у међународним часописима „Cardiovascular Diabe­to­logy” и „Heart”. Представљен је у *Marquis Who is Who in the World* (2004, 2009, 2011, 2013, 2015,2018), *Marquis Who is who in Health Care* (2004, 2009 и 2011), као и у *Српској енциклопедији*, том II (2013).

Објавиo је 86 радова, од тога пет монографија, два уџбеника и 79 радова у научним часописима. Цитиран је у 684 рада међународног значаја.

Важнији радови: *Trend risk factors of Coronary Prevention Study in Re*­*pu*­*blika Srpska (ROSCOPS)*, Bologna 2000, 97–100; *Примарна и секундарна пре*­*венција атеросклерозе* (коаутор), Нови погледи у превенцији и трет­ману атеросклерозе, Бања Лука 2007, 179−217; *Extent of Control of Cardio*­*vascu*­*lar Risk Factors and Adcherence to Recommended Therapies in US Multi*­*ethnic Adults with Coronary Heart Diseas*, American Journal of Cardiovascular Drugs 10–2 (2010) 109–114; *Risk factor control and adherence to treatment in patients with coronary heart disease in the Republic of Srpska, Bosnia and Herzegovina in 2005–2006* (коаутор), Archives of Medical Science 6–2 (Poznan 2010) 183–187; *Hronične nezarazne bolesti – prevencija i kontrola* (коаутор), Banja Luka 2011; *Risk Factor Indicators in Offspring of Patients with Premature Coronary Heart Disease in Banja Luka Region / Republic of Srpska/Bosnia and Herzegovina* (коаутор), Archives of Medical Science 12–4 (Poznan 2016) 736–741; *Novi trendovi u prevenciji, dijagnostici i tretmanu kardiovaskularnih bolesti* (коаутор), Beograd 2017.